User:Bhimarao vck/sandbox

விடுதலைக்களம் -மேலவளவு போராளிகள் நினைவிடம்

சூன்-30 அரசியல் உரிமைக்காக உயிர்நீத்த மேலவளவு போராளிகளின் நினைவு நாள் பேருந்தில் வந்த முருகேசன், ராஜா, செல்லதுரை, சேவகமூர்த்தி, மூக்கன் (ஊராட்சி மன்ற துணைத் தலைவர்) பூபதி ஆகியோர் படுகொலை செய்யப்பட்டனர். முருகேசன் தலையை உடம்பில் இருந்து தனியாக வெட்டி எடுத்து, அரை கிலோ மீட்டர் தூரத்தில் உள்ள ஒரு கிணற்றில் போட்டனர். கொல்லப்பட்டவர்களில் முருகேசன் மற்றும் ராஜா இருவரும் ஒரே குடும்பத்தைச் சேர்ந்த சகோதரர்கள் இந்த கொடூர கொலையை கண்டித்து முதன் முதலாக மாபெரும் போராட்டத்தை  விடுதலைச்சிறுத்தைகள் கட்சியின் சார்பில் மேலூரில் நடத்தப்பட்டது.பின்பு தமிழகமே திரும்பி பார்க்க கூடிய வகையில் சென்னையில்  திருமாவளவன் தலைமையில் மாபெரும் கண்டா பேரணி நடைபெற்றது.அதன் பிறகு தான் இச்சம்பவம் அனைவருக்கும் தெரியவந்தது.7 பேரை கொலை செய்த சாதி வெறிக்கும்பலை தண்டிக்கப்பட வேண்டும் என்று இந்த வழக்கை ஒரு வழக்கறிஞரிடம் ஒப்படைத்தார் திருமாவளவன்.பின்பு பல்வேறு விசாரணைக்கு பிறகு மூத்த குற்றவியல் வழக்குரைஞரான ப.பா. மோகன் அவர்களும் வழக்கு விசாரணையை திறமிக்க வகையில் நடத்தி. பல்வேறு இடையூறுகளைக் கடந்து நடந்த வழக்கு விசாரணையின் முடிவில் 26.7.2001 அன்று வழங்கப்பட்ட விசாரணை நீதிமன்றத் தீர்ப்பில் குற்றம் சாட்டப்பட்ட '''40 நபர்களில் 17 பேருக்கு ஆயுள் தண்டனை விதிக்கப்பட்டது; 23 நபர்கள் விடுதலை செய்யப்பட்டனர். ''' தண்டனை விதிக்கப்பட்ட குற்றவாளிகள், சென்னை உயர் நீதிமன்றத்தில் மேல்முறையீடு செய்தனர். மேல்முறையீடு நிலுவையிலிருக்கும் காலத்திற்கு தங்களுக்கு பிணை வழங்க வேண்டும் என்று அவர்கள் தாக்கல் செய்த பிணை மனுக்கள், முதல் சுற்றில் பாதிக்கப்பட்டோர் தரப்பில் செய்யப்பட்ட எதிர் மனு காரணமாகத் தள்ளுபடி செய்யப்பட்டன. இருப்பினும், பின்னர் அவர்களுக்குப் பிணை வழங்கப்பட்டது. மேலவளவு போன்ற கொடூரமான சாதி வெறி காரணமாக நடந்த கொலை வழக்கில், உயர் நீதிமன்றம் வழக்கமான கொலை வழக்குகளில் பிணை வழங்குவது போல் வழங்கியது, மனித உரிமை மற்றும் தலித் ஆர்வலர்களிடையே பெரும் அதிர்ச்சி அலைகளை எழுப்பியது. தாழ்த்தப்பட்ட மக்களின் வாக்குகளைப் பெறுவதனாலேயே மாறி மாறி ஆட்சிக்கு வரும் ஜெயலலிதாவும், கருணாநிதியும், சேலம் விசாரணை நீதிமன்றம் விடுதலை செய்த 23 பேர்களைத் தண்டிக்க சென்னை உயர்நீதிமன்றத்தில் மேல்முறையீடு செய்யவில்லை. தண்டிக்கப்பட்ட 17 குற்றவாளிகள் தங்களை விடுதலை செய்யும்படி உயர்நீதிமன்றத்தில் மேல் முறையீடு செய்தனர். வழக்கை விசாரித்த சென்னை உயர்நீதிமன்ற நீதிபதிகள், தண்டனையை உறுதி செய்து கடந்த 19.4.2006 அன்று தீர்ப்பளித்தது. விடுதலை செய்யப்பட்ட 23 பேர்கள் மீதும் குற்ற ஆதாரங்கள் இருந்தாலும் தமிழக அரசு மேல் முறையீடு செய்யாததால் நாங்கள் எதுவும் செய்ய இயலாது என்று கூறி கை கழுவினர் நீதிபதிகள். மேலவளவு மேல்முறையீட்டு வழக்கு சென்னை உயர்நீதி மன்றத்தில் ஐந்து ஆண்டுகளுக்கும் மேலாக நடந்தது. வழக்கை ஒன்றுமில்லாமல் செய்து குற்றவாளிகளைத் தப்பிக்க செய்ய அனைத்து முயற்சிகளையும் ஜெயலலிதா அரசு செய்தது. விடுதலைக்களம் : விடுதலைச்சிறுத்தைகளின் தலைவர் திருமாவளவன் விபத்துக்குள்ளாகி மருத்துவமனையில் அனுமதிக்க பட்டிருந்த போது தன்னை சந்திக்க வருபவர்கள் கொடுக்கின்ற பணத்தை வைத்து மேலவளவில் 7 பேர் புதைக்கப்பட்ட இடத்தில தனது சொந்த செலவில் விடுதலைக்களம் என்ற நினைவிடம் உருவாக்கினார்.தடித்த எழுத்துக்கள்

அரிசியல் உரிமைக்காக உயிர்நீத்த மேலவளவு போராளிகளின் நினைவுநாளை உள்ளாட்சி சமூக நீதி எழுச்சிநாள் என்று பல்லாயிரக்கணக்கான விடுதலைச்சிறுத்தைகள் திருமாவளவன் தலைமையில் வீரவணக்கம் செலுத்துகின்றனர். எழுச்சித்தமிழர் தொல்.திருமாவளவன் அவர்கள் ஆற்றிய உரை, "அரசியல் உரிமைக்காகப் போராடி களப்பலியான மேலவளவு முருகேசன், தான் இறப்போம் என்று தெரிந்தே, என் தலை போனாலும் அரசியல் உரிமையை விட்டுக்கொடுக்க மாட்டேன் என்று வீரச்சாவடைந்தவர். பகுதிக்காக மட்டும் அவர் போராடியவர் அல்ல. விடுதலைக் களத்தில் துணிச்சலோடு பயணித்தவர். ஒடுக்கப்பட்ட மக்களின் அரசியல் உரிமைகக்காகப் போராடிய அவர் ஒரு காவல் தெய்வமாக இங்கே இருக்கிறார். சாதி ஒழிப்புக்காக வீரச்சாவடைந்த போராளிகளின் நினைவோடு நாம் களமாடுவோம்" என்று குறிப்பிட்டார். ஒப்பாரி ஓலங்கள் சேரிக்கு மட்டுமில்லை! ஆழம் தெரியாமல் காலை விடுவது – அசட்டுத் துணிச்சல். ஆனால், ஆழம் தெரிந்தும், ஆபத்தை உணர்ந்தும் உயிருக்கு அஞ்சாமல் – உரிமைக்குப் போராடுவது என்பது, ஒரு விடுதலைப் போராளிக்கே உரிய வீரஞ்செறிந்த துணிச்சல்! அரசின் செயலற்றத் தனத்தையும், ஆதிக்கச் சாதி வெறியர்களின் காட்டுமிராண்டித் தனத்தையும் ஆழமாய் அறிந்த நிலையில், ‘தன்னை அரசு காப்பாற்றும்' என்ற மூட நம்பிக்கையோடு அந்த முடிவெடுக்கவில்லை முருகேசன். தன் தலையே போனாலும், மக்களின் உரிமைகளைக் காப்பாற்ற வேண்டும் என்கிற துணிவோடு களம் குதித்த மாவீரன்தான் மேலவளவு முருகேசன். அய்ந்தாண்டுகளுக்கு முன்பு, இதே கொலைவெறி கும்பல்தான் சென்னகரம்பட்டி அம்மாசி, வேலு ஆகியோரின் கழுத்தை அறுத்து குருதி குடித்தது. அன்றைக்கும் அரசு வேடிக்கைப் பார்த்ததே தவிர, முன்கூட்டியே தடுத்து நிறுத்த முன்வரவில்லை. மேலவளவுக்கு மிக அருகில் உள்ள சென்ன கரம்பட்டியில் நடந்த நிலவுரிமைப் போராட்டத்தின் வீரவரலாறை நேரில் கண்டவன்தான் மேலவளவு முருகேசன். அடுக்கடுக்கான அடக்குமுறைகள் வந்தபோதும் அம்மாசி, வேலு தலைகள் உருண்ட போதும், நில உரிமையை நிலை நாட்ட நெஞ்சுறுதி குலையாமல் நிமிர்ந்து நின்று போராடும் சென்னகரம்பட்டி மக்களைப் போல், மேலவளவிலும் அரசியல் உரிமையை நிலைநாட்ட – அத்து மீறிப் போராடவே ஆர்ப்பரித்து எழுந்தான் முருகேசன். மேலவளவு ஊராட்சி தனித் தொகுதி என்று அறிவிப்பு வந்தவுடன் ஊர் மந்தையிலே கூட்டம். ‘பறப்பய எவனும் தேர்தல்ல நிக்கக் கூடாது; மீறினா தலை இருக்காது' – இப்படி அந்தக் கூட்டத்தில் தீர்மானம் போட்டனர் ஆதிக்கச் சாதியினர். கூட்டத்திலே கலந்து கொண்ட தலித் மக்களை மிரட்டி, கும்பிட்டு காலில் விழ வைத்தனர். இதையறிந்து கொதிப்புற்ற முருகேசன் மற்றும் இளைஞர்கள், கொலை மிரட்டலுக்கும் அஞ்சாமல் சாதிச் சட்டத்தை மீறுவது என்கிற முடிவுக்கு வந்தனர். [[ உயிரை விட்டாலும் கவலையில்லை; உரிமையைவிட மாட்டோம் என்கிற உறுதியோடு வேட்புமனுவை தாக்கல் செய்தனர், முருகேசன் உட்பட சில இளைஞர்கள். அதே மதுரை மாவட்டத்தில் மேலும் அய்ந்து இடங்களில், சாதி வெறியர்களின் கொலை மிரட்டலுக்கு வேட்பு மனுவே தாக்கல் செய்ய முன்வராத நிலையில், மேலவளவில் மட்டும் பொங்கி எழுந்தனர். அதுவும் ‘சென்னகரம்பட்டியில் கழுத்தறுத்தது போல் அறுப்போம்' என்று சாதி வெறியர்கள் மிரட்டியும் துளியும் அஞ்சாமல் துணிவாய் எழுந்தனர். அரசியல் உரிமைப் போராட்டத்தில் வென்றனர் மேலவளவு தலித் மக்கள்; படுதோல்வி அடைந்தனர் ஆதிக்கச் சாதியினர். அந்த நாள் – சூன் 30. மாவட்ட ஆட்சித் தலைவரைச் சந்தித்து வீடு திரும்பினார் முருகேசன் – தன் தோழர்களுடன். மரணம் சூழ்ந்துவிட்டது. ஆனாலும் மனம் தளரவில்லை. சென்னகரம்பட்டியில் செய்தது போலப் பதுங்கியிருந்து வழி மறிக்கின்றது – கொலை வெறிக் கும்பல். நெஞ்சுறுதியோடு, நிலை குலையாமல் – திருப்பித் தாக்குவதற்குத் தயாராகின்றது முருகேசனின் படை. பயங்கர ஆயுதங்களுடன் பகைக் கும்பல், கொலைவெறிக் கூச்சலோடு அய்ம்பதுக்கும் மேற்பட்டவர்கள் சுற்றி வளைத்துக் கொண்டனர். முருகேசனைக் குறி வைத்து கொலைக்கும்பல் தாக்கியது. யாரும் தப்பித்து ஓட முயலவில்லை. முடிந்தவரை ஒன்பதும் பேரும் திருப்பித் தாக்கினர். அதில், சாதி வெறியர்கள் பலர் படுகாயமுற்றனர்; இருவர் ரத்தச் சகதியில் சரிந்தனர். அதனால் ஆத்திரம் தலைக்கேறிய அந்தக் கும்பல் முருகேசனோடு வந்த அனைவரையும் மூர்க்கத்தனமாய் தாறுமாறாய் வெட்டியது. தலித் மக்களின் அரசியல் உரிமைக்கானப் போர்க்களத்தில் முருகேசன் உட்பட ஆறு பேர் வீரமரணத்தைத் தழுவுகின்றனர். முருகேசன் தலையைத் துண்டித்து – தனியே எடுத்துக் கொண்டு ஓடியது அந்தக் காட்டுமிராண்டிக் கும்பல். முருகேசனின் கழுத்திலிருந்து குபுகுபுவெனக் கொப்பளித்து வந்த குறுதியைத் தொட்டு, அந்தக் கொலைக் கும்பலின் ஆயுதங்கள் எழுதின – ‘மேலவளவு முருகேசன் ஒரு மாவீரன்'! அந்த மாவீரனின் மரணம் ஒரு சேரிப்புயலாய் சீறி எழுந்தது. விடுதலை வெறியோடு சுற்றிச் சுழன்றடிக்கும் சேரிப் புயல் – ஒரு நாள் வரம்பு மீறும்; வரலாறு மாறும்! ஒப்பாரி ஓலங்கள் சேரிக்கு மட்டுமே சொந்தமில்லை! – திருமாவளவன் தலைவர்,விசிக தொகுப்பு; க.பீமாராவ் கண்மாய்பட்டி மேலூர் -மதுரை